Merket består av en oval stående krans hvor den ene siden er laget av laurbærblader, den andre siden av ekeblader. I senter av kransen er en ørn som stuper ned mot venstre med et hakekors i klørne. Merket er i 2 deler, ørnen er naglet fast med 2 nagler til kransen (unntatt de som er produsert av Gebrüder Wegerhoff Lüdenscheid). En versjon i tøy ble også introdusert, men var ikke tillatt å bruke etter 1942.